Diari Oficial de la Generalitat Valenciana


Sumari del DOGV 2014, del 30-04-1993 (1993/827787)

ORDRE de 31 de març de 1993, de la Conselleria de Cultura, Educació i Ciència, per la qual es convoquen programes de formació permanent, dirigits a mestres i professors destinats en centres docents públics, privats concertats, serveis psicopedagògics escolars o en l'administració educativa.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/31/(3)/dof/vci/html**

### Dades del document

Número de DOGV
:   2014

Data del DOGV
:   30-04-1993

Secció del DOGV
:   DISPOSICIONS GENERALS

Número del document
:   1993/827787


Data del document
:   31-03-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 31 de març de 1993, de la Conselleria de Cultura, Educació i Ciència, per la qual es convoquen programes de formació permanent, dirigits a mestres i professors destinats en centres docents públics, privats concertats, serveis psicopedagògics escolars o en l'administració educativa.  
L'administració educativa ha d'incorporar, entre les seues tasques prioritàries, el desplegament de programes generals de formació que permeten. mantenir l'actualització permanent dels professionals de l?educació.  
Amb la finalitat d'adequar els continguts i les estructures de formació als diferents col·lectius docents, la Conselleria de Cultura, Educació i Ciència ha elaborat un pla de formació permanent, dirigit als professionals de l?educació que presten els seus serveis a la Comunitat Valenciana, el qual ofereix varietat de programes i diversitat d'actuacions.  
L'objectiu general d'aquests programes és oferir al professorat dels diferents nivells educatius la possibilitat de reflexionar i aprofundir la formació específica de la seua etapa o de la seua àrea de coneixements. També incorporen tant continguts d'actualització científica com l'anàlisi dels factors que intervenen en tot el procés d'aprenentatge.  
Per tot això, i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE  
Primer Convocatòria  
Convocar programes de formació permanent del professorat, dirigits a mestres i professors destinats en centres docents públics i privats concertats, serveis psicopedagògics escolars o en l'administració educativa de la Comunitat Valenciana i per al personal laboral destinat als serveis psicopedagògics escolars dependents de la Conselleria de Cultura, Educació i Ciència.  
Segon. Bases  
Dictar les bases per les quals es regiran els programes de formació que s'hi inclouen com a annex I, establir el model d'instància, segons l'annex II i oferir els programes de formació que figuren en l'annex III.  
Tercer Finançament  
El finançament per a sufragar les ajudes econòmiques que generen aquests programes de formació permanent anirà a càrrec del capítol IV de la línia 4.02 del programa 421.30 de l?exercici de 1993, per un import màxim de 71.342.951 PTA.  
Quart. Resolució  
El termini màxim per resoldre les sol·licituds que formulen els interessats serà de cinc mesos. Si no recau resolució expressa en el termini establert, les sol·licituds s'entendran desestimades, sense perjudici del que es dispose quan es dicte la resolució expressa.  
Cinquè. Organització  
L'organització de les diferents etapes del programa de formació correspon a la Direcció General d'Ordenació i Innovació Educativa, mitjançant el Servei de Formació del Professorat.  
Sisè. Termini i lloc de presentació de la documentació  
a) Sol·licituds i documentació  
1. Les sol·licituds, juntament amb la documentació corresponent, es dirigiran a la Direcció Territorial de Cultura i Educació, segons el model de l'annex II.  
2. La presentació de sol·licituds i documentació es realitzarà al Registre General de les Direccions Territorials de Cultura i Educació, als centres d'informació, iniciatives i reclamacions de la Generalitat Valenciana o a les oficines de correu, sempre que es presente en sobre obert, per a ser datada i segellada pel funcionari de correus abans de certificar-ho.  
Mitjançant qualsevol altra de les formes previstes en l'article 38.4 de la Llei de Règim Jurídic de les Administracions Públiques i del Procediment Administratiu Comú.  
3. El termini de presentació serà de 30 dies naturals a partir de l?endemà de la publicació d'aquesta ordre al Diari Oficial de la Generalitat Valenciana.  
b) Procés de selecció.  
En cada Direcció Territorial de Cultura i Educació es constituirà una comissió que estudiarà les sol·licituds, elaborarà una llista provisional, resoldrà les reclamacions de la llista esmentada i elevarà a la Direcció General d'Ordenació i Innovació Educativa la proposta definitiva.  
La comissió de selecció podrà constituir les subcomissions de treball necessàries per a facilitar el procés de resolució d'aquesta convocatòria.  
Se seleccionaran tants professors com s'indica en el nombre de places ofertes en cada curs, més altres cinc professors de reserva que cobriran, si s'escau, les baixes o renuncies que es puguen produir.  
La llista provisional dels seleccionats es farà pública a la Conselleria de Cultura, Educació i Ciència, als centres de professors i a les direccions territorials de Cultura i Educació, i s'obrirà un termini de vuit dies naturals per a presentar reclamacions davant la comissió seleccionadora.  
Les reclamacions seran trameses a la direcció territorial corresponent. Una vegada resoltes les reclamacions i aprovada la llista de seleccionats per la Direcció General d'Ordenació i Innovació Educativa, es farà pública la llista definitiva d'admesos.  
DISPOSICIONS FINALS  
Primera  
S'autoritzen les direccions generals competents, per raó de la matèria, a dictar les resolucions necessàries per a l?execució d'aquesta ordre.  
Segona  
Les ajudes econòmiques a què es refereix la convocatòria que s'aprova mitjançant aquesta ordre es regiran d'acord amb el que s'estableix en l'article segon del Decret 108/1992, de 6 de juliol, del Consell de la Generalitat Valenciana, pel qual es regula la concessió de beques.  
Tercera  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 31 de març de 1993.  
El Conseller de Cultura, Educació i Ciència,  
ANDREU LOPEZ I BLASCO  
ANNEX I  
Bases per les quals es regiran els programes de formació permanent del professorat  
Base 1ª. Objectius generals  
a) Aprofundir el coneixement dels dissenys curriculars de la Comunitat Valenciana.  
b) Aprofundir la fonamentació curricular del sistema educatiu i adquirir els criteris necessaris per poder desenvolupar-ne la posada en pràctica.  
c) Incrementar la capacitat del professorat per crear situacions adequades per a afavorir l'aprenentatge significatiu per part de l'alumnat, i el desenvolupament d'estratègies de canvi conceptual, processual i actitudinal i aprofundir alguns coneixements.  
d) Fomentar la creació d'equips educatius en el centre que porten endavant la creació de materials curriculars adaptats a la seua realitat i a les característiques sòcio- culturals de l?entorn.  
e) Afavorir la creació i el funcionament de seminaris i grups de treball amb un compromís de permanència en les zones corresponents.  
f) Contribuir a la normalització del valencià en el sistema educatiu.  
Base 2ª. Participants  
El programa es dirigeix al professorat de la Comunitat Valenciana següent:  
1. Professorat dels cossos docents destinats en centres públics, en l'administració educativa o en els serveis psicopedagògics escolars.  
2. Mestres i professors de centres privats concertats.  
3. Personal laboral destinat als serveis psicopedagògics escolars.  
4. Mestres i educadors de la població infantil menor de quatre anys en centres públics de la Conselleria de Cultura, Educació i Ciència.  
Els centres on els professors participants presten els seus serveis, mitjançant el consell escolar, proposaran el professorat de la plantilla que impartirà docència directa durant el curs 1993-94 en l?etapa, cicle o àrea objecte del curs.  
Els funcionaris docents destinats en l'administració educativa, en cas de sol·licitar la participació en un curs, adjuntaran el vist-i-plau del cap del servei corresponent.  
El professorat proposat posseirà els requisits següents:  
- Tenir un contracte indefinit, per al professorat de centres privats concertats així com per al personal laboral que presta els seus serveis en centres dependents de la Conselleria de Cultura, Educació i Ciència.  
- Ser funcionari de carrera o interí.  
Els requisits específics que apareixen en cadascun dels programes de formació que figuren en l'annex III.  
Base 3ª. Condicions de participació  
Les condicions de participació del professorat seleccionat seran les següents:  
a) La matrícula dels cursos serà gratuïta.  
b) El professorat participant quedarà obligat a assistir a la totalitat de les sessions de formació i a realitzar totes les activitats programades en el curs.  
c) Els cursos es realitzaran en els CEP de la Comunitat Valenciana i altres centres públics.  
d) Quan el curs de formació es realitze a una distància superior a 20 km del lloc de treball del sol·licitant, durant el curs 92-93, es concedirà una ajuda econòmica destinada al finançament parcial de les despeses ocasionades pel desplaçament, allotjament i manutenció, a excepció dels participants que opten pel règim d'internat en aquells cursos que s'oferesquen.  
e) L'ajuda econòmica sols es podrà donar per a un únic curs, si es compleix el requisit indicat a l'apartat d), i sempre que a menys de 20 km del lloc de treball del participant no es convoque altre curs de similars característiques.  
f) Si no es cobreix almenys el 70% de les places ofertes en un curs, es podrà anul·lar aquest.  
Tipus d'ajudes.  
Les ajudes econòmiques s'aplicaran segons la durada de l'activitat. Destaquem que els cursos que s'ofereixen seran:  
- Mòdul A, de 100 hores de duració com a mínim  
- Mòdul B, de 50 hores de duració com a mínim  
- Mòdul C, de 20 hores de duració com a mínim  
La quantia de les ajudes s'estableix d'acord amb el criteris següents:  
 Distància des del lloc Quantidad  
Modalitat del curso de treball màxima  
A: durada mínima a més de 80 km 70.000  
100 hores entre 50 km i 80 km 55.000  
 entre 21 km i 49 km 38.000  
B: durada mínima a més de 80 km 35.000  
50 hores entre 50 km i 80 km 25.000  
 entre 21 km i 49 km 18.000  
C: durada mínima a més de 80 km 15.000  
20 hores entre 50 km i 80 km 10.000  
 entre 21 km i 49 km 7.000  
En cap cas no es donarà un import superior a la quantia màxima establerta per a cada modalitat del curs i la distància des del lloc de treball.  
Aquestes quanties màximes es podran disminuir proporcionalment d'acord amb el percentatge que per raons pressupostàries s'establesca.  
Base 4ª. Petició i justificació de les ajudes per a desplaçaments, restauració i allotjament  
El professorat participant que complesca els requisits exigits en la Base 3ª punt de haurà d'emplenar, una vegada iniciat el curs, les dades bancàries en un model d'instància que facilitarà el coordinador.  
Amb la finalitat de pagar les ajudes econòmiques per a desplaçaments, restauració i allotjament, es trametran al Servei de Formació del Professorat les actes d'assistència dels participants a cada curs, al llarg de la 2ª quinzena de setembre de 1993.  
Els cursos que s'inicien a l?octubre presentaran l'acta a final de mes.  
Els beneficiaris hauran d'acceptar les actuacions de control financer de la Intervenció General en relació amb l'ajuda concedida.  
Procedirà la revocació de la- beca, amb l?obligació de reintegrar les quantitats percebudes, quan no es realitze totalment l'activitat que va motivar la seua concessió, quan deixen de complir-se els requisits exigits o quan s'incomplesquen les condicions especificades en aquesta convocatòria.  
Base 5ª. Documentació  
Les sol·licituds, adreçades a les direccions territorials de Cultura i Educació, es realitzaran mitjançant instància, amb el vist-i-plau de la direcció del centre o del cap de servei corresponent.  
El professorat dels centres docents adjuntarà a la instància de sol·licitud la documentació següent:  
1) Extracte de l'acta del claustre de professors on es farà constar l'acceptació de les condicions i el compromís de tenir en compte en la confecció dels horaris del professorat seleccionat la no coincidència del seu horari lectiu amb les activitats del curs de formació.  
2) Extracte de l'acta del Consell Escolar en la qual es farà constar l'acord del centre per participar en aquesta convocatòria, i el compromís d'acceptar totes i cadascuna de les condicions de participació.  
3) En el cas del professorat de centres concertats, certificat de la direcció del centre on es farà constar expressament que el professor o professora sol·licitant disposa d'un contracte de treball indefinit o renovable.  
Base 6ª. Comissió de selecció  
En cada direcció territorial de Cultura i Educació es constituirà una comissió que estudiarà les sol·licituds, publicarà una llista provisional, i hi haurà un termini de vuit dies naturals per a reclamar davant la comissió de selecció, resoldrà les reclamacions de la llista provisional, i elevarà la proposta definitiva al Director General d'Ordenació i Innovació Educativa, que resoldrà la convocatòria per delegació del conseller. Aquesta comissió, presidida per un representant designat pel Director General d'Ordenació i Innovació Educativa, estarà formada per:  
- Un representant de la direcció territorial de Cultura i Educació de la província, designat pel director territorial corresponent.  
- Dos directors dels CEP d'aquesta província, designats pel Director General d'Ordenació i Innovació Educativa.  
- Un inspector d'educació, amb destinació a la província, designat pel director territorial de Cultura i Educació corresponent.  
- Un funcionari de la Direcció Territorial de Cultura i Educació, designat pel director territorial corresponent, que actuarà com a secretari de la c omissió.  
A les reunions podrà assistir un representant de cadascun dels sindicats que formen part de la Mesa Sindical Sectorial d'Educació, amb ven, però sense vot.  
Base 7ª. Criteris de selecció  
La comissió de selecció elaborarà la llista provisional de seleccionats per a cadascun dels cursos de formació que figuren en l'annex III, tenint en compte els criteris següents:  
- Localització geogràfica dels centres participants, de forma que es produesca una distribució equitativa de l?oferta de formació.  
- Dificultats de realització de cursos o activitats de formació en determinades zones.  
- No haver participat en els dos últims cursos acadèmics en programes de característiques similars als quals s'opta en la present convocatòria.  
- Criteris específics que figuren en els diferents cursos de l'annex III.  
Quan un centre presente diversos professors per a participar en un mateix curs, si no es poden seleccionar tots, i la llista no està ordenada per ordre de prioritat, la comissió seleccionarà d'acord amb el major nombre d'anys d'experiència docent.  
Base 8ª. Certificats  
La Direcció General d'Ordenació i Innovació Educativa expedirà el certificat al professorat participant en finalitzar el curs corresponent, per a la qual cosa es tindrà en compte el compliment de l'assistència i la realització de totes les activitats programades, cosa que serà recollida en les actes i informes elaborats pels coordinadors dels diferents cursos.  
Base 9ª. Flexibilitat horària  
La direcció territorial corresponent podrà autoritzar un horari especial de centre, etapa o cicle en els casos de participació col·lectiva, amb la proposta prèvia del claustre i aprovació del Consell Escolar del centre.  
El pla anual del centre recollirà les mesures adoptades per possibilitar aquesta flexibilització, que en cap cas no comportarà reducció de l?horari lectiu de l'alumnat.  
Veure annex


Còpia Permalink ELI